Document ID: 32000R0822

32000R0822
L 100/23
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 822/2000 НА КОМИСИЯТА
от 19 април 2000 година
за прилагане на коефициент за намаление към сертификатите за възстановявания при износ на стоки, които не са предмет на приложение I към Договора, така както е предвидено в член 6б от Регламент (ЕО) № 1222/94
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 3448/93 на Съвета от 6 декември 1993 г. за определяне на търговския режим, приложим за някои стоки, получени от преработката на селскостопански продукти (1), последно изменен с Регламент (ЕО) № 2491/98 (2), и по-специално член 8, параграф 3, първа алинея от него,
като взе предвид Регламент (ЕО) № 1222/94 на Комисията от 30 май 1994 г. относно определяне на общи подробни правила за прилагането на системата за предоставяне на възстановявания за износ на някои земеделски продукти, изнесени под формата на стоки, които не са предмет на приложение I към Договора, и на критериите за определяне на сумите за тези възстановявания (3), последно изменен с Регламент (ЕО) № 701/2000 (4), и по-специално член 6б, параграфи 6 и 8 от него,
като има предвид, че:
(1)
Натрупаната сума за възстановявания, поискани за вече издадени сертификати, достигна 305 159 263 EUR. Тази сума, като се прибави към сумите за заявленията, подадени от 10 до 14 април 2000 г. и взета на основа годишна база, може да не позволи на Комисията да изпълни ангажиментите си съгласно член 6б, параграф 8 от Регламент (ЕО) № 1222/94.
(2)
Поради това следва да се приложи коефициент за намаление, изчислен на основа на член 6б, параграфи 3 и 4, за сумите, поискани под формата на сертификати през горепосочената седмица,
ПРИЕ НАСТОЯЩИЯ РЕГЛАМЕНТ:
Член 1
Всички суми по сертификатите за заявления, подадени в периода от 10 до 14 април 2000 г., са предмет на коефициент за намаление от 0,68.
Член 2
Настоящият регламент влиза в сила на 21 април 2000 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 април 2000 година.

Labels: 3
17
6